4. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΑΜΥΝΗΣ ΟΙΚΟΝΟΜΙΚΩΝ ΚΑΙ  ΚΟΙΝΩΝΙΚΗΣ ΠΡΟΝΟΙΑΣ Αριθ. 108280 της 16/21 Απρ. 1959  (ΦΕΚ Β΄ 134) Περί χορηγήσεως επιδόματος επικινδύνου εργασίας εις τους ακτινολόγους ιατρούς κλπ. των Στρατιωτικών Υγειονομικών Υπηρεσιών. Έχοντες υπ’ όψιν: 1.Τας διατάξεις του άρθρ. 2 παρ. 2 του Ν.Δ. 3623/56 (Α. 277) και άρθρ. 12 παρ. 1 του Νόμ. 3796/57 (Α. 251) ˝περί καθορισμού κατωτάτων ορίων ιατρικής αμοιβής και συνθηκών εργασίας ιατρών κλπ.˝. 2.Την υπ’ αριθ. 225/59 γνωμοδότησιν του Α΄ τμήματος του Νομικού Συμβουλίου του Κράτους και τας Υπηρεσιακάς ανάγκας, αποφασίζομεν: 1.Εγκρίνομεν την, από 1ης Απρ. 1959, χορήγησιν επιδόματος επικινδύνου εργασίας εις το Στρατιωτικόν και Πολιτικόν Προσωπικόν των Ενόπλων Δυνάμεων και των υπό του Υ.Ε.Θ.Α. υπαγομένων οργανισμών, το έχον τας ειδικότητας και εργζόμενον υπό τας προϋποθέσεις των διατάξεων του άρθρ. 2 παρ. 2 Ν.Δ. 3623/56 και άρθρ. 12 παρ. 1 Νόμ. 3796/57. 2.Ορίζομεν το ως άνω επίδομα α)δια τους ιατρούς ακτινολόγους και τους εμφανιστάς-χειριστάς των ακτινολογικών εργαστηρίων εις 30% επί του βασικού μηνιαίου μισθού εκάστου, προκειμένου δε περί ημερομισθίων υπαλλήλων εις 30% επί εκάστου ημερομισθίου και β)δια τους Διευθυντάς Επιμελητάς, Βοηθούς Κλινικών, ιατρείων, Οδοντιατρείων και Εργαστηρίων των Στρατιωτικών Σανατορίων και Φυματιολογικών Κλινικών και δια τους φυματιολόγους ιατρούς τους ασχολουμένους με τον ακτινολογικόν έλεγχον των ασθενών εις 20%. Το επίδομα τούτο θα καταβάλληται δεδουλευμένον και θα καταλογίζεται μετά των λοιπών αποδοχών υποκείμενον εις τας αυτάς με τας αποδοχάς κρατήσεις. Η εκ της καταβολής του επιδόματος δαπάνη θα βαρύνη τας ήδη εγγεγραμένας πιστώσεις. 3.Οι δικαιούχοι του δια της παρούσης χορηγουμένου επιδόματος και τα απαιτούμενα δικαιολογητικά, θα ορισθώσιν υπό του Υφυπουργού Εθνικής Αμύνης, προτάσει των οικείων Γεν. Επιτελείων και βάσει των εις τους άνω Νόμους προϋποθέσεων. 4.Η παρούσα δημοσιευθήσεται δια της Εφημερίδος της Κυβερνήσεως. Παρατίθεται και τόμ. 34Α, σελ. 578 (Μετά τη σελ. 298(α)  Σελ. 298,01 Τεύχος 390 - Σελ. 127 Επίδομα Στολής 36.Δ.γ.2-4 36.Δ.γ.4 Επίδομα Στολής 